|  |
| --- |
| **ΠΡΟΣΚΛΗΣΗ ΣΥΜΜΕΤΟΧΗΣ****ΣΤΗ ΔΙΕΘΝΗ ΕΚΘΕΣΗ ΔΟΜΙΚΩΝ ΥΛΙΚΩΝ****BAΚU BUILD 2013, (ΜΠΑΚΟΥ ΑΖΕΡΜΠΑΙΤΖΑΝ 23-26/10/2013)** |

|  |
| --- |
| **ΥΠΕΥΘΥΝΟΙ ΟΡΓΑΝΩΣΗΣ**Ο.Κωλέτσης T.:210 9982320E.: koletsis@hepo.gr   |
|  |
| **ΑΙΤΗΣΗ ΣΥΜΜΕΤΟΧΗΣ**Απευθείας στη Δ/νση:Shubhita Chaturvedi **ITE Group Plc** T: +44 207 596 5050 Shubhita.Chaturvedi@ite-exhibitions.com |
| **ΧΡHΣΙΜΑ LINKS**www.bakubuild.az www.hepo.gr |
| **ΣΤΑΤΙΣΤΙΚΑ ΣΤΟΙΧΕΙΑ**Η έκθεση προσέλκυσε το 2012 πάνω από 330 εταιρείες από 26 χώρες και περισσότερους από 12.000 επαγγελματίες του χώρου. |

# **ΠΡΟΦΙΛ ΕΚΘΕΣΗΣ**

Η Διεθνής Έκθεση δομικών υλικών Baku Build 2013 οργανώνεται κάθε χρόνο στον εκθεσιακό χώρο στο Baku του Αζερμπαϊτζάν. Παράλληλα οργανώνεται και η Baku Build STONETECH η οποία αφορά στον κλάδο πετρωμάτων (μάρμαρα, γρανίτες) και μηχανημάτων. Σκοπός της έκθεσης είναι να καλύψει τις ανάγκες της ανερχόμενης αγοράς του Αζερμπαϊτζάν, αλλά και της ευρύτερης περιοχής της κεντρικής Ασίας. Σύμφωνα με στοιχεία των οργανωτών τα εμπορικά αποτελέσματα των εκθετών του 2012 ήταν περισσότερο από ικανοποιητικά καθώς το 75% θα επαναλάβουν τη συμμετοχή τους .

**ΠΡΟΪΟΝΤΑ ΠΟΥ ΠΡΟΒΑΛΛΟΝΤΑΙ**

Δομικά υλικά, κατασκευές, τεχνολογία ύδρευσης άρδευσης και προστασίας του περιβάλλοντος, τεχνολογία κλιματισμού (ψύξη – θέρμανση) κατοικιών και επαγγελματικών χώρων, συστήματα καθαρισμού και συντήρησης, προϊόντα μεταλλουργίας και υαλουργίας, μπάνια, κεραμικά, μάρμαρα και υλικά επεξεργασίας μαρμάρων.

**ΣΥΝΟΠΤΙΚΑ ΓΙΑ ΤΟ ΑΖΕΡΜΠΑΙΤZΑΝ**

Το Αζερμπαϊτζάν συγκαταλέγεται ανάμεσα στις τρεις χώρες του Νότιου Καυκάσου και εκτείνεται στη δυτική ακτή της Κασπίας με πληθυσμό 9.000.000. Πρωτεύουσα της χώρας είναι το Μπακού, με πληθυσμό περίπου 2,8 εκατομμύρια.

Οι ρυθμοί ανάπτυξης της οικονομίας της χώρας από το 2005 ως σήμερα είναι από τους υψηλότερους παγκοσμίως. Πρώτη προτεραιότητα για την κυβέρνηση αποτελεί ο εκσυγχρονισμός των πεπαλαιωμένων υποδομών της χώρας, στις οποίες συμπεριλαμβάνονται το οδικό, σιδηροδρομικό δίκτυο, γέφυρες, λιμάνια, αεροδρόμια, αγωγοί μεταφοράς πετρελαίου και αερίου. Τα περισσότερα έσοδα προερχόμενα από την πώληση υδρογονανθράκων καταλήγουν τα τελευταία χρόνια στην αναβάθμιση και κατασκευή υποδομών. Στο στόχαστρο της κυβέρνησης βρίσκονται επίσης τα δίκτυα διανομής ηλεκτρικής ενέργειας, πόσιμου νερού, σταθερής και κινητής τηλεφωνίας, των οποίων η αναβάθμιση αποτελεί σημαντικό βραχυπρόθεσμο στόχο.

**(\*) ΚΟΣΤΟΣ ΣΥΜΜΕΤΟΧΗΣ**

Η στήριξη του Οργανισμού (40%) θα εφαρμοσθεί είτε στο τιμολόγιο ενοικίου χώρου (από 270 € πλέον ειδικών επιβαρύνσεων) με registration fee είτε στο τιμολόγιο κατασκευασμένου χώρου του οργανωτή, δηλαδή μέχρι 320 € πλέον ειδικών επιβαρύνσεων, με registration fee***. Με MAXIMUM 15M2 ανά εκθέτη***.

Η εκταμίευση της συμμετοχής του ΟΠΕ προς τον οργανωτή θα πραγματοποιείται μετά την αντίστοιχη οικονομική τακτοποίηση του εκθέτη προς τον οργανωτή.(ITE LONDON)

# **ΟΡΟΙ ΣΥΜΜΕΤΟΧΗΣ**

Οι ενδιαφερόμενοι θα πρέπει μαζί με την αίτηση συμμετοχής προς τον ΟΠΕ, να συμπληρώσουν και την αντίστοιχη αίτηση συμμετοχής προς τους οργανωτές (συνημμένη ). Σημειώνεται ότι η αίτηση συμμετοχής των οργανωτών αποτελεί ανέκκλητη δέσμευση καταβολής του αντίστοιχου ενοικίου και η αποστολή των αντίστοιχων προκαταβολών θα πρέπει να γίνει κατά τις προβλεπόμενες από τους οργανωτές ημερομηνίες.

Η επιλογή του χώρου γίνεται από τον εκθέτη ο οποίος επιβεβαιώνει απευθείας στον οργανωτή ( ΙΤΕ )& κοινοποιεί στον ΟΠΕ υπόψη κ. Ο.Κωλέτση ( email koletsis@hepo.gr , Fax : 2109982282).

Ο έκθετης θα πρέπει να ενημερώσει τον οργανωτή (ΙΤΕ) ότι θα καλύψει το 60% της δαπάνης με αντίστοιχο τιμολόγιο και ότι το υπόλοιπο 40% θα καλυφτεί από τον ΟΠΕ.

Ο ΟΠΕ έχει ήδη ενημερώσει τον οργανωτή για την παραπάνω διαδικασία.

Ευχαριστούμε για τη συνεργασία, μη διστάσετε να επικοινωνήσετε μαζί μας για οποιαδήποτε συμπληρωματική πληροφορία

Οδ.Κωλέτσης

Υπεύθυνος Τμήματος